Katažina Zvonkuvienė

Katažina Zvonkuvienė, muzikinės karjeros pradžioje žinoma, kaip Katažina Nemycko (g. 1980 m. gegužės 3 d.  Padvarionių kaimas,  Vilniaus raj.) – Lietuvos dainininkė, muzikos pedagogė, akordeonininkė

 Biografija 

Jos gabumai muzikai ir begalinis noras dainuoti išryškėjo ankstyvojoje vaikystėje. Būdama septynerių metų dainavo Medininkų Medininkų mokyklos chore „Przepióreczka”, šoko liaudies šokių kolektyve. Sulaukusi 10 metų giedojo Medininkų bažnyčios ansambyje „Promyczki Franciszkańskie”, kuriam, vėliau pati vadovavo. Mokėsi groti akordeonu Vilniaus Broniaus Jonušo muzikos mokykloje. 1997 m. įstojo į Vilniaus J. Tallat-Kelpšos konservatorijos akordeono klasę. Studijuodama lygiagrečiai dirbo meno vadove Medininkų kultūros centre.
Nuo 2002 m. neakivaizdžiai studijavo muzikos pedagogikos specialybę tuometiniame Lietuvos edukologijos universitete. Tuo pačiu dirbo pedagoginį darbą Vilniaus Jono Pauliaus II pagrindinėjė mokykloje bei gimnazijoje. Pastarojoje mokymo įstaigoje subūrė moksleivių vokalinį ansamblį „Ad' Astra”. Tai pat vadovavo Nemėžio liaudies dainų vokaliniam ansambliui „Ale babki”, dainavo folkloriniame ansamblyje „Kapela Kaziuka Wileńskiego”. Kaip solistė pasirodė įvairiuose Lietuvos ir užsienio šalių festivaliuose: Jūrmalos jaunųjų atlikėjų festivalyje „Novaja volna” (Latvija), Mrongovo kultūros festivalyje (Lenkija), lenkiškos dainos konkurse „Znad Wilii” Rudaminoje, tarptautiniame Vilniaus S. Moniuškos vardo muzikalių vaikų ir jaunimo festivalyje. 2005 m. studijavo viešąjį administravimą Vilniaus Riomerio universiteto magistrantūroje, lankė grožio mokyklos „Femina Bona” kursus.

 Muzikinė ir televizinė veikla 

2010 m. pasivadinusi sceniniu pseudonimu „Katerina” įrašė debiutinį albumą „Star.t”. Lūžis atlikėjos muzikinėje veikloje įvyko 2011 m., jai pradėjus bendradarbiauti su žinomu prodiuseriu ir dainų autoriumi | Deivydu Zvonkumi (pastarasis, 2014 m. vasarą tapo jos sutuoktiniu). Dainininkė aktyviai koncertavo, vis dažniau buvo kviečiama pasirodyti įvairiausiuose muzikiniuose projektuose.

2012 m. dalyvavo nacionalinėje   Eurovizijos konkurso atrankoje, populiariajame TV3 televizijos projekte Chorų karai vadovavo  Vilniaus krašto „Kaštoniniam” chorui. Tais pačių metų birželį tapo vokalinės grupės „Pop Ladies” nare, o metų pabaigoje pasirodžiusi (poroje su Dainiumi Dimša) LNK televizijos šokių projekte „Kviečiu šokti. Pažadinta aistra” tapo jo nugalėtoja.

2013–2014 m. dirbo LNK muzikinio projekto Lietuvos balsas 2-jo ir 3-jo sezonų dalyvių mokytoja. Dalyvavo BTV muzikinių laidų cikle „Dainuok mano dainą”.

2015 m.  LRT televizijoje vedė tautinėms mažumoms skirtą laidą „Misija: Vilnija”. LNK projekte „Lietuvos supermiestas” vadovavo Vilnijos krašto komandai.

2016 m. pavasarį su Šarūnu Kirdeikiu dainavo populiariajame LNK muzikiniame šou Žvaigždžių duetai ir pelnė trečiąją vietą.

2019 m. išleido antrąjį solinį albumą „Myliu gyvenimą”, kuriam didžiąją dalį dainų sukūrė Deivydas Zvonkus.

2020 m. su sutuoktiniu   Deivydu Zvonkumi dainavo dėl koronovirusinės pandemijos nuotoliu surengtame  LRT televizijos projekte „Dainuokime kartu“.

2021 m. pasirodė dar keliuose muzikiniuose šou – BTV „Muzikinė kaukė“ ir LNK televizijos „Kaukės“.

 Diskografija 

 Singlai 
 2014 – Paskambink, parašyk
 2014 – Po vasaros dangum
 2014 – Nemoku meluot
 2015 – Švęsim Kalėdas kartu (su Irūna Puzaraitė)
 2016 – Gimė jausmas
 2017 – Mums skirta tik tiek (su vaikų pop dainavimo studija HEY)
 2017 – Praeity
 2018 – Anoj pusėj ežero
 2018 – Myliu gyvenimą
 2018 – Mūsų meilės miestas
 2019 – Tuštuma
 2020 – Tikėk ir lauk… (su Pauliumi Bagdanavičiumi)
 2020 – Kochaj, śmiej się i płacz
 2020 – Gyvenimas prasideda nuo 40
 2020 – Kartais moteris verkia
 2021 – Hej, Sokoly
 2021 – Nepraeik pro šalį
 2023 – Trys karaliai
 2024 – Mūsų daina

 Albumai 
 2010 – „Star.t“
 2019 – „Myliu gyvenimą“

 Išnašos 

 Literatūra 
 Įvyko chemija, ir – tiek… : [pokalbis su dainininke Katažina Nemycko / užrašė] Simona Jansonaitė //  Žmonės, Nr. 41. – 2011. – Spalio 13.
 Santykius išbandys darbu: [pokalbis su dainininke Katažina Nemycko ir muzikantu bei kompozitoriumi Deivydu Zvonkumi] //  Žmonės, Nr. 48. – 2011. – Gruodžio 1.
 Katarzyna Niemyćko i Kasztanowy Chór Wileńszczyzny / Edyta Szałkowska // „Kurier Wileński“, Nr. 5. – 2012. – Sausio 7-9.
 Katažina Nemycko: nesu gležna gėlė: [pokalbis su dainininke Katažina Nemycko / užrašė] Elvyra Žvirblienė // „Moters savaitė“, Nr. 30. – 2012. – Rugpjūčio 7-13.
 Katažina Nemycko: „Prasideda naujas gyvenimo etapas“: [pokalbis su dainininke / užrašė] Jūratė Bratikienė // „Geras žurnalas“, Nr. 1. – 2012. – Sausio 4-10.
 Katažina Nemycko: „Romantikos dabar pas mus mažai“: [pokalbis su dainininke, TV projekto „Kviečiu šokti. Pažadinta aistra“ dalyve K. Nemycko / užrašė] Jūratė Bratikienė // „Geras žurnalas“, Nr. 43. – 2012. – Spalio 24-30.
 K. Nemycko myli Lietuvą: [pokalbis su dainininke, LNK šokių projekto „Kviečiu šokti. Pažadinta aistra“ šokėja K. Nemycko / kalbėjosi] Jaunius Čiulada // Lietuvos žinios. – 2012. – Rugpjūčio 10.
 Moteris uraganas nemoka atsitraukti: [pokalbis su dainininke K Nemycko / užrašė] Elvyra Žvirblienė // Valstiečių laikraštis. – 2012. – Rugpjūčio 25.
 Катажина. Сквозь тернии к звездам : [беседа с учительницей музыки, певицей К. Немычко / беседовал] Войцех Кос // „Литовскiй курьеръ“, Nr. 10. – 2012. – Kovo 8-14.
 Jei reikės, būsiu ir Zvonkė: [pokalbis su dainininke K. Nemycko / kalbėjosi] Grytė Liandzbergienė //  Žmonės, Nr. 41. – 2012. – Spalio 11.
 „Iš bjauraus ančiuko virto gulbe“: [pokalbis su LNK televizijos projekto „Kviečiu šokti“ nugalėtoja Katažyna Nemycko] / kalbėjosi Teresa Vorobej // Vilniaus krašto savaitraštis. – 2013. – Sausio 10-16.
 Katažina viliasi pasukusi teisingu keliu: [pokalbis su LNK laidos „Lietuvos balsas“ mokytoja, merginų muzikinės grupės „Pop Ladies“ nare K. Nemycko / parengė] Jaunius Čiulada // Lietuvos žinios. – 2013. – Spalio 19.
 Молодежная „AD ASTRA“ и Катажина Немицко – в доме ребенка в Шальчининкай // „Наш край“. – 2014. – Gruodžio 24.
 Katažina Nemycko: laimę susikursiame patys: [pokalbis su dainininke K. Nemycko / kalbėjosi] Laimius Stražnickas //  Savaitė, Nr. 26. – 2014. – Birželio 25.
 Katažina Nemycko: „Šiandien turiu tiek daug, kad kartais net pačiai nesitiki“: [pokalbis su dainininke apie santuoką ir kūrybą / kalbino] Elvyra Žvirblienė // „Moters savaitė“, Nr. 24. – 2014. – Liepos 8.
 Dainininkei Katažinai Nemycko – nuotakos amplua: [pokalbis su dainininke K.Nemycko / kalbino] Eglė Piekienė // Vakaro žinios, priedas "Geras! ". – 2014. – Kovo 29.
 Katažina Zvonkuvienė: „Mokausi gyventi taip, kaip to norime abu“: [pokalbis su dainininke] // „Moters savaitgalis“, Nr. 13. – 2015. – Balandžio 3-9.
 Katažina Zvonkuvienė: „Aš nemoku apsimetinėti“: [pokalbis su dainininke K. Zvonkuviene] / [kalbino] Agnė Vaitasiūtė-Keizikienė // „Mūsų respublika“, priedas „Laisvalaikis“. – 2015. – Rugsėjo 29 – Spalio 1.
 Katarzyna: „Szczęście, to być świadkiem szczęścia swoich bliskich“: [rozmowa z piosenkarką K. Zvonkuvienė] / [rozmawiała] Brygita Łapszewicz // „Kurier Wileński“. – 2015. – Gruodžio 23-28.
 Deivydas ir Katažina Zvonkai: „Mums tiesiog pasisekė“: [pokalbis su dainininku ir prodiuseriu Deivydu Zvonkumi ir „Pop Ladies“ nare Katažina Zvonkuviene] / [užrašė] Dovilė Lebrikaitė //  Stilius, Nr. 38. – 2015. – Spalio 16.
 Moteris labiausiai pražysta tada, kai šalia turi gerą vyrą: [pokalbis su dainininke Katažina Zvonkuviene] / [kalbino] Grytė Liandzbergienė //  Žmonės, Nr. 16. – 2016. – Balandžio 21.
 Vyras mane dabar saugo lyg porcelianinę… : [pokalbis su dainininke K. Zvonkuviene] / [kalbėjosi] Grytė Liandzbergienė //  Žmonės, Nr. 26. – 2016. – Birželio 30.
 „Deivydas – mano ramybės uostas“: [pokalbis su dainininke K. Zvonkuvienė] / [kalbino] Laima Samulė // „Edita“, Nr. 2. – 2016. – Vasaris.
 Katažina: [pokalbis su dainininke Katažina Zvonkuviene] / [užrašė] Martynas Gusas // Cosmopolitan, Nr. 4. – 2016. – Balandis.
 Kaip keista ir nuostabu tai ištarti: „Mūsų vaikai!..“: [pokalbis su dainininke Katažina Zvonkuviene] / [kalbino] Grytė Liandzbergienė //  Žmonės, Nr. 49. – 2016. – Gruodžio 8.
 Laimingesni net negalėtume būti: [pokalbis su dainininkais Katažina ir Deivydu Zvonkais apie dvynukų gimimą] / [kalbėjosi] Grytė Liandzbergienė //  Žmonės, Nr. 10. – 2017. – Kovo 9.
 Kasdien dėkoja sūnui: [pokalbis su dainininke Katažina Zvonkuviene] / [kalbino] Laura Bulvydė //  Stilius, Nr. 47. – 2023. – Gruodžio 5-11.

Kategorija:Lietuvos dainininkai